හෝමාගම මැතිවරණ කොට්ඨාසයට ජාතික පාසලක් ලබාදීමට සැලැසුම් සකස් කොට ඇති බව වෙළෙඳ අලෙවි සංවර්ධන හා පාරිභෝගික සේවා ඇමැති හෝමාගම ශ්‍රී ලංකා නිදහස් පක්ෂ ප්‍රධාන සංවිධායක බන්දුල ගුණවර්ධන මහතා පවසයි.ඇමැති ගුණවර්ධන මහතා මේ බව පැවැසුවේ හෝමාගම ශ්‍රී ලංකා නිදහස් පක්ෂ ප්‍රධාන කාර්යාලයේ දී හෝමාගම ඉදිවන ප්‍රථම ජාතික පාසල පිළිබඳව මාධ්‍ය දැනුවත් කරමිනි.ඇමැති ගුණවර්ධන මහතා මෙසේද පැවැසීය.මෙරට ග්‍රාමීය දරුවන්ගේ අනාගතය පිළිබඳව ගැඹුරින් සිතන එකම ජාතික නායකයා ජනාධිපති මහින්ද රාජපක්ෂ මැතිතුමායි.